潘頓:精算暴雪今季愈來愈進步!
2024年04月13日 13:45
東網電視
更多新聞短片
「精算暴雪」今仗將列陣第8場二班田草1200米。
蔡約翰馬房現時以41場頭馬排在練馬師榜第3位,距離榜首伍鵬志14W,仲有3個月就完季,要收窄距離都有難度!不過蔡約翰練馬多年,自然有佢嘅功力喺到,今期沙田日賽,蔡廐派8駒出擊,而呢批正選馬唔少都有近績支持,明日(14日)隨時大開殺戒。
其中第8場二班1200米「精算暴雪」,去年12月26日喺三班1200米以短馬頭位擊敗「華麗再勝」,今年4仗均轉場至谷草出爭,並以取得2冠1亞1殿成績,如今已經加到87分,首次喺二班作戰。騎開「華麗再勝」嘅潘頓,今次就為「精算暴雪」效力。
潘頓接受訪問時表示,「精算暴雪」今季係愈跑愈進步,而呢匹馬亦都鍾意喺有遮擋下競賽,所以自己出賽時盡量都會令佢走得舒服,相信佢今場亦都可以繼續有進步表現,不過潘頓亦指出,「精算暴雪」容易四處張望,所以如果有羊毛面箍幫助會更好。
今次佢騎開嘅「華麗再勝」以80分負超輕磅上陣,潘頓本身都造唔到磅,所以今場變相換巴度策騎,潘頓重提「華麗再勝」上仗表現時表示此駒表現上仗令人失望,因為隻馬應該要交出更好表現,無奈上仗負頂磅加上出戰變化地,令馬匹表現大打折扣。